b'\n_START_ARTICLE_\nPaul Hogan\n_START_PARAGRAPH_\nPaul Hogan (s. 8. lokakuuta 1939 Lightning Ridge, Uusi Etel\xc3\xa4-Wales) on australialainen koomikko. H\xc3\xa4n on tunnettu Crocodile Dundee \xe2\x80\x93 Krokotiilimies -elokuvasarjastaan,  ja The Paul Hogan Show -televisiosarjastaan (1973\xe2\x80\x931984).  Hogan voitti Krokotiilimiehest\xc3\xa4 vuonna 1986 Golden Globe -palkinnon parhaasta miesp\xc3\xa4\xc3\xa4osasta musikaali- tai komediaelokuvassa.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nHogan asuu Los Angelesissa, Yhdysvalloissa. H\xc3\xa4n on ollut naimisissa Krokotiilimies-elokuvien vastan\xc3\xa4yttelij\xc3\xa4ns\xc3\xa4 Linda Kozlowskin kanssa vuodesta 1990 alkaen. H\xc3\xa4nell\xc3\xa4 on viisi lasta ensimm\xc3\xa4isest\xc3\xa4 ja yksi toisesta avioliitostaan. Hogan on vuodesta 2005 l\xc3\xa4htien k\xc3\xa4ynyt julkista taistelua Australian veroviranomaisia vastaan, jotka v\xc3\xa4itt\xc3\xa4v\xc3\xa4t h\xc3\xa4nell\xc3\xa4 olevan maksamattomia veror\xc3\xa4stej\xc3\xa4.'